Sandra Bullock

Sandra Bulok (, g. 1964 m. liepos 26 d. Arlingtonas, Virdžinija) – amerikiečių aktorė, pelniusi Oskaro bei Auksinio gaublio apdovanojimus. Garsiausi filmai, kuriuose vaidino Sandra Bulok, yra „Greitis“ (1994 m.), „Mis Slaptoji agentė“ (2000 m.) ir „Gravitacija“ (2013 m.). Ji taip pat yra prodiuserių kompanijos „Fortis Films“ viena įkūrėjų.

2014 m. duomenimis, Sandra yra viena geriausiai apmokamų aktorių, o žurnalas „Forbes“ skyrė jai 2 vietą tarp įtakingiausių pasaulio aktorių.

 Biografija 
 left |thumb|180px|1996 m.
Sandra gimė Arlingtone, JAV armijos darbuotojo ir vokalo mokytojo Johno W. Bullocko bei vokietės operos dainininkės Helgos Mathilde Meyer šeimoje.Sandra Bullock Biography at IMDb.com Jie susipažino Niurnberge, kur tėvas tarnavo kariuomenėje ir po kurio laiko jiedu susituokė. Šeimoje taip pat augo jaunesnė sesuo Gesine Bullock-Prado, kurį laiką dirbusi „Fortis Films“ viceprezidente.

Iki Sandrai sukako 12 metų, jie gyveno Niurnberge ir būsimoji aktorė puikiai išmoko vokiečių kalbą (iki 18 metų ji turėjo dvigubą pilietybę – Vokietijos ir JAV). Ji lankė Valdorfo mokyklą, mokėsi skambinti pianinu, baleto ir vokalo pamokas bei dažnai su motina dalyvaudavo jos sceniniuose pasirodymuose. Be to, dainavo teatro vaikų chore.
 left |thumb|180px|2002 m.
Vėliau jie trumpai gyveno Zalcburge, kol galiausiai persikėlė į JAV. Sandra mokėsi Vašingtone, kur dalyvaudavo mokyklos vaidinimuose ir priklausė sporto komandos šokėjų trupei. 1982 m. ji įstojo į Rytų Karolinos universitetą ir 4 metus studijavo menus (anksčiau čia studijavo tokie aktoriai kaip Shirley MacLaine ir Warren Beatty).

Siekdama tapti aktore, Sandra persikėlė į Manheteną, kur uždarbiaudama baruose padavėja, pradėjo dalyvauti įvairiose atrankose. Meistriškumo ugdymui ji lankė aktorinius kursus, suvaidino keliuose studentiškuose filmuose, kol gavo vaidmenį pjesėje „No Time Flat“. Čia ją pastebėjo režisierius Alan J. Levi ir pakvietė į savo kuriamą televizijos filmą „Bionic Showdown: The Six Million Dollar Man and the Bionic Woman“. Tai leido jai būti pastebėtai ir pretenduoti į kitus, tegu ir nedidelius vaidmenis kino filmuose („Love Potion No. 9“, „The Thing Called Love“ ar „Fire on the Amazon“).

1993 m. vaidmuo filme „Visa griaunantis“ kartu su Sylvester Stallone ir Wesley Snipes pradėjo Sandros populiarumo augimą, o po metų pasirodžiusi juosta „Greitis“ su Keanu Reeves tapo vienu sėkmingiausiu ir pelningiausiu jos karjeros filmu.

Dešimto dešimtmečio viduryje sekė vienas po kito sėkmingi filmai, padėję Sandrai įsitvirtinti Holivude: „Kol tu miegojai“ (1995 m.), „Tinklas“ (1995 m.) ir „Laikas žudyti“ (1996 m.). 1996 m. jos vadybininku tapo tėvas ir 1997 m. ji gavo 11 milijonų dolerių už vaidmenį filme „Greitis 2: laivo užgrobimas“.
 right |thumb|180px| 2010 m.
2000 m. Sandra nusifilmavo populiaria tapusioje komedijoje „Mis Slaptoji agentė“ ir pelnė jau antrąją Auksinio gaublio nominaciją. Vėliau aktorė nusipirko namą Ostine, kuriame buvo filmuojamos kai kurios scenos. 2002 m. kartu su Hugh Grant vaidino komedijoje „Two Weeks Notice“.

2004 m. filmas „Avarija“, kuriame ji vaidino, buvo apdovanotas Oskaru, o 2005 m. aktorė gavo net 17,5 milijono dolerių už vaidmenį filme „Mis Slaptoji agentė 2“. Tais metais ji gavo žvaigždę Holivudo žvaigždžių alėjoje.

2006 m. S. Bulok dar kartą vaidino bendrame filme su Keanu Reevesu „Namas prie ežero“, 2008 m. ji tapo prestižinės kosmetikos linijos „Artisty“ veidu.

2009 m. ji kartu su Ryan Reynolds vaidino didelio populiarumo sulaukusioje komedijoje „Proposal“, atnešusioje jai trečiąją Auksinio gaublio nominaciją. Tais pačiais metais pasirodė vienas sėkmingiausių jos filmų „The Blind Side“, surinkusių daugiau kaip 300 milijonų dolerių, nors Sandra buvo vienintelė didelė juostos žvaigždė. Vaidmuo pelnė jai Oskarą, Auksinį gaublį bei daug kitų apdovanojimų. Unikalu tai, kad vos 2 dienos prieš apdovanojimą, aktorė pelnė ir Auksinės avietės apdovanojimą kaip blogiausia aktorė už pasirodymą filme „Viskas apie Styvą“. Ji vienintelė, tais pačiais metais apdovanotai ir kaip geriausia, ir kaip blogiausia aktorė.

2011 m. S. Bulok kartu su Tom Hanks vaidino filme „Extremely Loud and Incredibly Close“, nominuotame Oskarui. 2013 m. ji ir George Clooney filmavosi fantastiniame filme „Gravitacija“, kritikų vertiname vienu geriausiu jos vaidmenų, pelniusių jai Oskaro nominaciją.

 Asmeninis gyvenimas 
Sandra buvo 3 metus susižadėjusi su aktoriumi Tate Donovan, su kuriuo susipažino kuriant filmą „Love Potion No. 9“. Vėliau ji artimai bendravo su futbolininku Troy Aikman ir aktoriais Matthew McConaughey ir Ryan Gosling.

2005 m. vasarą ji susipažino ir netrukus susituokė su motociklų meistru ir TV laidos „Monster Garage“ vedėju Jesse Jamesu. Pastarasis su pornografinių filmų žvaigžde Janine Lindemulder buvo susilaukęs dukters, kurios globą Jesse ir Sandrai pavyko iškovoti teisme 2009 m.

2010 m. kovą žiniasklaidoje pasirodė tatuiruočių modelio Michelle McGee prisipažinimas apie jau 11 mėnesių trunkantį jos ir Jesse romaną. Nors šis viešai keletą kartų atsiprašė žmonos, S. Bulok pareikalavo skyrybų, kurios buvo užbaigtos birželio mėnesį.

Dar būdama ištekėjusi, 2010 m. sausį S. Bulok įvaikino berniuką Louis Bardo Bullock, kurį šiuo metu augina viena.

Aktorė garsėja savo labdaringa veikla, yra gausiai aukojusi stichinių nelaimių aukoms.

 Filmografija 
 Metai  Lietuviškas pavadinimas  Originalus pavadinimas  Vaidmuo 2013  Karštis  The Heat  2013  Gravitacija  Gravity  Dr. Ryan Stone 2011  Nepaprastai garsiai ir neįtikėtinai arti  Extremely Loud and Incredibly Close  Linda Schell 2009  Nematoma pusė  The Blind Side  Leigh Anne Touhy 2009  Viskas apie Styvą  All About Steve  Mary Horowitz 2009  Piršlybos  The Proposal  Margaret Tate 2009   Farm of the Yard: Saddles for Wild Horses  Tiranozaurė Amanda (įgarsino) 2007  Nuojauta  Premonition  Linda Hanson 2006  Nekenčiamiausias  Infamous  Harper Lee 2006  Namas prie ežero  The Lake House  Kate Forster 2005  Mis Slaptoji agentė 2: ginkluota ir žavinga  Miss Congeniality 2: Armed and Fabulous  Gracie Hart 2004  Avarija  Crash  Jean 2002  Įsimylėti per dvi savaites  Two Weeks Notice  Lucy Kelson 2002  Apgalvota žmogžudystė  Murder by Numbers  Cassie Mayweather/Jessica Marie Hudson 2000  Mis slaptoji agentė  Miss Congeniality  Gracie Hart 2000  28 dienos  28 Days  Gwen Cummings 2000  Ginklų baimė  Gun Shy  Judy Tipp 1999  Gamtos jėgos  Forces of Nature  Sarah Lewis 1998  Praktinė magija  Practical Magic  Sally Owens 1998  Vilties spindulys  Hope Floats  Birdee Pruitt 1997  Greitis 2: laivo užgrobimas  Speed 2: Cruise Control  Annie 1997  Meilėje ir kare  In Love and War  Agnes 'Aggie/Ag' von Kurowsky 1996  Metas žudyti  A Time to Kill  Ellen Roark 1995  Tinklas  The Net  Angela Bennett/Ruth Marx 1995  Kol tu miegojai  While You Were Sleeping  Lucy Eleanor Moderatz 1994  Greitis  Speed  Annie Porter 1993  Visa griaunantis  Demolition Man  Lt. Lenina Huxley 1993  Ir visa tai – meilė  The Thing Called Love  Linda Lue Linden 1989  Moksleivės žmogžudystė  The Preppie Murder  Stacy 1987   Hangmen  Lisa Edwards

 Pagrindiniai apdovanojimai 

 Kino apdovanojimai 

 Oskaras 
 Metai Filmas Kategorija Rezultatas 2010 The Blind Side geriausia aktorė  2014 Gravity 

 BAFTA 
 Metai Filmas Kategorija Rezultatas 2014 Gravity geriausia aktorė 

 Critics' Choice Movie Awards 
 Metai Filmas Kategorija Rezultatas 2006 Crash geriausia aktorė  2010 The Blind Side geriausia aktorė  2014 The Heat geriausia komedijos aktorė  Gravity geriausia aktorė  geriausia veiksmo filmo aktorė 

 Auksinis gaublys 
 Metai Filmas Kategorija Rezultatas 1996 While You Were Sleeping geriausia aktorė  2001 Miss Congeniality  2010 The Proposal  The Blind Side geriausia aktorė  2014 Gravity 

 Ekrano aktorių gildijos apdovanojimai 
 Metai Filmas Kategorija Rezultatas 2006 Crash geriausi aktorė  2010 The Blind Side geriausia aktorė  2014 Gravity 

 MTV kino apdovanojimai 
 Metai Filmas Kategorija Rezultatas 1995 Speed geriausias pasirodymas  geidžiamiausia moteris  geriausias duetas <small> su Keanu Reeves <small>  geriausias bučinys <small> su Keanu Reeves <small>  1996 While You Were Sleeping geriausias vaidmuo  Geidžiamiausia moteris  1997 A Time to Kill geriausias vaidmuo  2010 The Proposal geriausiaskomiškas vaidmuo  geriausias bučinys <small> su Ryan Reynolds <small>  The Blind Side geriausias vaidmuo  MTV kartos apdovanojimas  2014 Gravity geriausias vaidmuo 

 Chicago Film Critics Association 
 Metai Filmas Kategorija Rezultatas 2013 Gravity geriausia aktorė 

 Auksinė avietė 
 Metai Filmas Kategorija Rezultatas 1993 Demolition Man blogiausia antrojo plano aktorė  1997 Speed 2: Cruise Control blogiausia aktorė  blogiausia ekrano pora  2010 All About Steve blogiausias filmas  blogiausia aktorė  blogiausia ekrano pora 

 Gotham Awards 
 Metai Filmas Kategorija Rezultatas 2005 Crash geriausias aktorių kolektyvas 

 Satelito apdovanojimas 
 Metai Filmas Kategorija Rezultatas 2001 Miss Congeniality geriausia komedijos ar muzikinio filmo aktorė  2009 The Proposal  2014 Gravity geriausia aktorė 

 Saturno apdovanojimas 
 Metai Filmas Kategorija Rezultatas 1995 Speed geriausia aktorė  2014 Gravitygeriausia aktorė 

 Kiti apdovanojimai 
 right |thumb|160px| 2013 m.
 Žurnalo „People“ „50 Most Beautiful People in the World“ sąrašas (1996 ir 1999 m.)
 Žurnalo „People“ Metų asmenybė (2010 m.)
 Žurnalo „Empire“ „100 Sexiest Stars in film history“ 27 vieta (1995 m.)
 Žurnalo „Empire“ „Top 100 Movie Stars of All Time“ 58 vieta (1997 m.)
 Žurnalo „Empire“ „100 Sexiest Stars“ 66 vieta (2007 m.)
 Žurnalo „US Magazine“ skaitytojų išrinkta geriausia aktore (1995 m.)
 MTV laidos „The Big Picture“ žiūrovų išrinkta geriausia aktore (1994 ir 1995 m.)
 Žurnalo „Men‘s Fitness“ skaitytojų išrinkta tarp 10 „karščiausių“ Holivudo moterų (1999 m.)
 Žurnalo „Premiere“ „100 Most Powerful People in Hollywood“ 62 vieta (2002 m.)
 Žurnalo „Entertainment Weekly“ „Entertainer of the Year“ (2013 m.)

 Šaltiniai 

 Nuorodos 

 IMDb profilis

Kategorija:JAV aktoriai